7 రోజుల్లో ఏడుసార్లు అడ్డుకున్న విమానసంస్థలున్యూఢిల్లీ, మార్చి 31: శివసేన ఎంపీ రవీంద్ర గైక్వాడ్కు దేశీయ విమానయాన సంస్థలు చుక్కలు చూపిస్తున్నాయి! ఎయిర్ ఇండియా సిబ్బందిపై దాడి నేపథ్యంలో గైక్వాడ్ను తమ విమానాల్లో ప్రయాణించనివ్వబోమని ప్రకటించిన సంస్థలు... అతడిపై డేగ కన్ను వేశాయి. ఎలాగైనా ప్రయాణించాలని వారం రోజుల్లో (మార్చి 24 నుంచి 30 వరకూ) ఏడుసార్లు గైక్వాడ్ చేసిన ప్రయత్నాలను తిప్పికొట్టాయి. ఎంపీగా ఆయనకు ఉన్న ఓపెన్ టికెట్లతో ప్రయాణం చేయాలని గైక్వాడ్ మూడుసార్లు ప్రయత్నించారు. అనంతరం సాధారణ ప్రయాణికుడిలాగే రెండుసార్లు టిక్కెట్లు కొనుగోలు చేశారు. అంతేకాదూ... తన పేరులోని పదాలను అటూఇటూగా మార్చి బుకింగ్ చేసుకున్నారు. అంటే... రవీంద్ర గైక్వాడ్ అని, ప్రొఫెసర్ వి.రవీంద్ర గైక్వాడ్ అనే పేర్లతో టికెట్లు బుక్ చేశారు. అయితే విమానసంస్థలు ఈ విషయాన్ని గుర్తించి... వాటిని రద్దు చేశాయి. ఎయిర్ ఇండియా సిబ్బందిపై దాడి చేయగానే... అప్పటికే బుక్ చేసిన రెండు టికెట్లను విమానసంస్థలు రద్దు చేసిన విషయం తెలిసిందే. దీంతో, మొత్తం ఏడుసార్లు గైక్వాడ్కు ఎదురుదెబ్బలు తగిలాయి. ఇలా అడ్డుకున్న వాటిలో ఎయిర్ ఇండియాతోపాటు ఇండిగో కూడా ఉంది.
7 rojullo edusaarlu addukunna vimaanasamsthalunyuudila, marchi 31: sivasena empy ravindra gaikwadku desheeya vimaanayaana samsthalu chukkalu chuupistunnaayi! air india sibbandipai daadi nepathyamlo gaikwadnu tama vimaanaallo prayaaninchanivvabomani prakatinchina samsthalu... atadipai dega kannu vaesaayi. elagaina prayaaninchaalani vaaram rojullo (marchi 24 nunchi 30 varakuu) edusaarlu gaikwad chesina prayatnaalanu tippikottaayi. empeegaa aayanaku unna open tiketlatho prayaanam cheyalani gaikwad moodusaarlu prayatninchaaru. anantaram saadhaarana prayaanikudilaage rendusaarlu tikketlu konugolu chesaru. antekaaduu... tana paerulooni padaalanu atuitoogaa marchi buking chesukunnaru. ante... ravindra gaikwad ani, professor vi.ravindra gaikwad ane paerlatho tiketlu buk chesaru. ayithe vimaanasamsthalu ee vishayaanni gurtinchi... vaatini raddu chesaayi. air india sibbandipai daadi cheyagaane... appatike buk chesina rendu tiketlanu vimaanasamsthalu raddu chesina vishayam telisinde. deentho, mottam edusaarlu gaikwadku edurudebbalu tagilaayi. ilaa addukunna vaatilo air indiathopatu indigo kuudaa undi.